Kaesin yle saja aasta taas kord Google'i analyytikasse. Suuri muutusi ei olnud, natuke ikka.    Otsifraaside edetabelit juhib endiselt "eestlaste endeemilistest". Ei ole paremat Baeri jyngrit kui mina. Mida kõike ma kyll eesti rahva tõbedest jutustada ei oska! Tjah. Mida ei oska, seda jutustangi.    Teisel kohal on "hajameelne", seitsmendal "oop" ning kymnendal "oop hajameelne". Näe, mõnel on ikka meeles.    Kolmandat kohta valitseb yrgammusest ajast peale "veiniriiul". Huvitav, on see siis tõesti mu kõige tähtsam mööbliese? Miks keegi raamaturiiulitest ei räägi?    Paar äraeksinud pseudoprominenti jätan vahele, need vahelduvad koos aastaaegadega. Ent neljandal ja yheksandal kohal õilmitsevad "shakespeare nelgid" ja "shakespeare nelkide ilu". On's Shakespeare yldse nelkidest kirjutanud? Ruute ja kannikesi justkui mäletaks. Roose kohe kindlasti. Aga nelgid? Tema ajal need vist veel revolutsiooni  lilled ei olnud, venelasedki polnud tollal lillasid nelke leiutanud. Ja, vabandage, miks mina?    Siis lingib mind veel kellegi  naine. Ei, noh, aitäh muidugi. Katsun olla vääriline ja need teised sõnad.    Alates homsest näiteks. Täna oli kiire ja segane päev, enam asjalik olla ei jaksa. Mõni teine kord.    Tädad teid sydabest.